Page:Underwoods, Stevenson, 1887.djvu/134

 X

THEIR LAUREATE TO AN ACADEMY CLASS DINNER CLUB

Thamson class, whaure'er I gang

It aye comes ower me wi' a spang:

"Lordsake! they Thamson lads—(deil hang

Or else Lord mend them!)—

An' that wanchancy annual sang

I ne'er can send them!"

Straucht, at the name, a trusty tyke,

My conscience girrs ahint the dyke;

Straucht on my hinderlands I fyke

To find a rhyme t' ye;

Pleased—although mebbe no pleased-like—

To gie my time t' ye.